MINT พุ่ง 3% โบรกชูเป้า 35 บาท มองรายได้ Q3 โต-ยอดเข้าพักเพิ่ม รับท่องเที่ยวฟื้น
MINT ทะยาน 3% โบรกฯชูเป้าเชิงกลยุทธ์ 35 บาท มองรายได้เฉลี่ยของห้องพักไตรมาส 3/65 โตจากภาคท่องเที่ยวที่ฟื้นตัว ขณะที่อัตราการเข้าพักปรับตัวขึ้นสูงเช่นกัน
MINT ทะยาน 3% โบรกฯชูเป้าเชิงกลยุทธ์ 35 บาท มองรายได้เฉลี่ยของห้องพักไตรมาส 3/65 โตจากภาคท่องเที่ยวที่ฟื้นตัว ขณะที่อัตราการเข้าพักปรับตัวขึ้นสูงเช่นกัน
26 ต.ค. 2565

ผู้สื่อข่าวรายงานว่า วันนี้ (26 ต.ค.65) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ณ เวลา 10:06 น. อยู่ที่ระดับ 27.75 บาท บวก 0.75 บาท หรือ 2.78% สูงสุดที่ระดับ 28.25 บาท ต่ำสุดที่ระดับ 27.50 บาท ด้วยมูลค่าการซื้อขาย 289.79 ล้านบาท

ด้าน บล. เมย์แบงก์ (ประเทศไทย) ระบุในบทวิเคราะห์ ประเมินแนวโน้มรายได้เฉลี่ยของห้องพักช่วงไตรมาส 3/65 ยังปรับตัวขึ้นทั้งจากไตรมาสก่อน และปีก่อนจากภาคท่องเที่ยวที่ฟื้นตัว อัตราการเข้าพักสูง
ขณะที่ปัจจัยกดดันจากราคาก๊าซในยุโรปที่พุ่งขึ้นแรงช่วงเดือน ก.ค. ก็กลับมาลดลงอย่างมีนัยสำคัญในช่วงเดือน ส.ค. คาดจะช่วยปลดล็อกความกังวลได้
พร้อมให้ราคาเป้าหมายเชิงกลยุทธ์ที่ 35 บาท